ડ્રાઈવરે હોર્ન માર્યો જ ના હોવાની દલીલ ફગાવતા લોહાનીએ કહ્યું હતું કે, ડ્રાઈવરે હોર્ન માર્યો હતો. પરંતુ ફટાકડાના અવાજમાં તે સાંભળી નહોતો શકાયો. તેમણે એમ પણ જણાવ્યું હતું કે, લેવલ ક્રોસિંગ પણ ઘટનાસ્થળેથી ખુબ જ દુર હતું. તેથી ત્યાં બેઠેલા અધિકારી પણ કંઈ જ કરી શકે તેમ નહોતા. જોકે કોંગ્રેસના નેતા નવજ્યોતિ સિંહ સિદ્ધુએ દાવો કર્યો છે કે, ટ્રેનના ડ્રાઈવરે હોર્ન જ નહોતો વગાડ્યો. આ દલીલ પર ઉત્તર રેલવેના મુખ્ય જનસંપર્ક અધિકારીએ જણાવ્યું હતું કે, રાવણનું પુતળુ ઘટનાસ્થળથી 70-80 મીટર દુર સળગાવવામાં આવ્યું હતું. પુતળુ સળગીને પડ્યું તો લોકો રેલવે ટ્રેક તરફ દોડ્યા અને દુર્ઘટના સર્જાઈ ગઈ.